***Rob Roy*** er et amerikansk-britisk historisk eventyrdrama fra 1995 som omhandler det dramatiske livet til den skotsk klanlederen Rob Roy. Hovedrollen som Roy spilles av Liam Neeson, mens andre sentrale roller spilles av Jessica Lange, John Hurt, Tim Roth og Eric Stoltz. Regi er ved Michael Caton-Jones.

Handling
--------

Filmen handler om 1700-tallets skotske helt Robert Roy McGregor. Handlingen er lagt til 1713 i en tid da de skotske klanene var i oppløsning og engelskmennene hersket Skottland. For å hjelpe McGregor-klanen han tilhører, låner Rob penger av den mektige Marquisen av Montrose (John Hurt), den engelske kronens utsending. Han blir imidlertid utsatt for en felle og frarøvet disse av den brutale og kyniske Cunningham (Tim Roth), som er Marquisens høyrehånd. McGregors gode venn McDonald (Eric Stoltz) blir drept av Cunningham i forbindelse med tyveriet og får skylden for å ha stukket av med pengene. Rob er ute av stand til å betale tilbake pengene, men får tilbud om å få gjelden slettet av Marquisen mot at han bærer fram falskt vitnesbyrd mot hertugen av Argyll. Rob nekter og blir dermed lovløs. Han jages så av Cunningham som i løpet av jakten voldtar Robs kone. Han fanges, men klarer å flykte. I mellomtiden forteller Mary hertugen av Argyll om komplottet mot ham og overtaler ham til å arrangere en duell mellom Rob og Cunningham.

Om filmen
---------

Tim Roth ble tildelt en BAFTA og en KCFCC Award for sine rolleprestasjoner i filmen. Han ble i tillegg nominert til en Oscar, en Golden Globe og en Saturn Award i klassen «beste birolle».

Anmelderne
Filmen fikk blandet mottakelse av kritikerne, noe som gjenspeiles i at den har fått 72% på Rotten Tomatoes (2011) og 55% på Metacritic. Den amerikanske filmanmelderen Roger Ebert gav den 3,5 av 4 stjerner.

Det norske nettstedet CINERAMA gav filmen terningkast fem i 2000. Anmelderen skrev blant annet at: «Rob Roy er en stor film, med nydelig skildring av skotsk landskap og kulturarv samt en spennende histore bestykket med svært gode skuespillerprestasjoner».

Publikum
Den innbrakte $31 millioner i USA, ca $6 millioner i Storbritannia og ca $5 millioner i Australia. Produksjonskostnadene var på ca $28 millioner.

Historisk nøyaktighet
Filmen har blitt kritisert (særlig fra engelsk hold) for å fremstille konflikten mellom engelskmenn og skotter (highlandere) på svart-hvitt måte. Avisa *The Guardian* mente at den fremstilte skottene som overveiende heroiske, mens engelskmenn ble fremstilt som onde og kyniske.

Rollebesetning
--------------

* Liam Neeson — Robert Roy MacGregor
* Jessica Lange — Mary MacGregor
* John Hurt — Markies van Montrose
* Tim Roth — Archibald Cunningham
* Eric Stoltz — Alan MacDonald
* Andrew Keir — Hettug av Argyll
* Brian Cox — Killearn
* Brian McCardie — Alasdair McGregor
* Gilbert Martin — Will Guthrie
* Vicki Masson — Betty
* Gilly Gilchrist — Iain
* Jason Flemyng — Gregor
* Ewan Stewart — Coll
* David Hayman — Sibbald
* Brian McArthur — Ranald McGregor

Referanser
----------

1. ↑  IMDb awards
2. ↑  Rotten Tomatoes
3. ↑  Metacritic
4. ↑  «Ebert, Roger». Arkivert fra originalen 18. mai 2011. Besøkt 29. november 2011.
5. ↑  «CINERAMA – Rob Roy (2.3.2000)». Arkivert fra originalen 23. november 2012. Besøkt 29. november 2011.
6. ↑  IMDb business
7. ↑  Guardian – Rob Roy: a Highland fling where they've flung out the history (14.1.2010) «So far, so Braveheart: the baddies are English and queer, the goodies are Scottish and ruggedly hetero.»

Eksterne lenker
---------------

* (en) *Rob Roy* på Internet Movie Database Rediger på Wikidata

* (no) *Rob Roy* hos Filmfront Rediger på Wikidata

* (no) *Rob Roy* på NRK TV Rediger på Wikidata

* (sv) *Rob Roy* i Svensk Filmdatabas Rediger på Wikidata

* (da) *Rob Roy* i Danmark Nationale Filminstitut Rediger på Wikidata

* (en) *Rob Roy* på AllMovie Rediger på Wikidata

* (fr) *Rob Roy* på Allociné Rediger på Wikidata

* (nl) *Rob Roy* på MovieMeter Rediger på Wikidata

* (en) *Rob Roy* på Turner Classic Movies Rediger på Wikidata

* (en) *Rob Roy* på American Film Institute Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** LCCN
 |